Para outras páxinas con títulos homónimos véxase: Avatar (homónimos).
Catro avatares de Vishnu. De esquerda a dereita: Kalki, Buda, Krishna e Rama) expostos no Museo Internacional de Bonecos de Shankar, Delhi, India.
**Avatar** (do sánscrito *avatāra*, que significa 'descenso') no hinduísmo, refírese á encarnación terrestre dunha deidade ou un deus. O termo emprégase con frecuencia para describir as distintas encarnacións de Vishnu, unha das principais deidades do hinduísmo, como Krishna, que se considera a oitava avatar de Vishnu.

Tipos de avatares no hinduísmo
------------------------------

No contexto do hinduísmo, os avatares adoitan clasificarse baseándose na súa natureza e propósito, destacándose os ***Dasavatara*** ou os dez avatares principais de Vishnu, que inclúen a figuras como Krishna (o pastor divino), Rama (o príncipe virtuoso), e Buda ou Siddhartha Gautama (o iluminado)*,* que se menciona en algúns textos como un avatar de Vishnu que veu para proporcionar un camiño cara á paz e a comprensión.

Na tradición hindú, hai dez encarnacións principais ou avatares de Vishnu, coñecidos como o *Dasavatara*. Alén dos xa mencionados Krishna, Rama e Buda, os sete avatares restantes son:

* Matsya - O peixe, a primeira encarnación de Vishnu, que salvou a Manu do diluvio.
* Kurma - A tartaruga que axudou a soster o monte Mandara, que se usou como eixo central durante a batalla entre devas e asuras para obter o amrita, o néctar da inmortalidade.
* Varaha - O xabaril que rescatou a terra (personificada como a deusa Bhu Devi) das augas do océano.
* Narasimha ou Narasinga - O home-león que derrotou ao demo Hiranyakashipu para protexer ao seu devoto Prahlada.
* Vamana - O anano que enganou ao rei Bali para recuperar o control dos ceos, da terra e do inframundo.
* Parashurama - O guerreiro con machado que derrotou aos guerreiros kshatriya que se desviaron do camiño do *dharma*.
* Kalki - O décimo avatar futuro de Vishnu, que se di que chegará ao final do Kali Yuga montado nun cabalo branco para destruír a maldade e restaurar a orde e a moralidade.

Kapila e Vyasa, aínda que son figuras importantes dentro do hinduísmo e ás veces se lles atribúe un status divino ou sagrado, non son tipicamente listados como parte do grupo principal do *Dasavatara*. Kapila é recoñecido como o gran sabio que fundou a filosofía do Samkhya, e Vyasa é coñecido como o compilador dos Vedas e autor do *Mahabharata*, onde o *Bhagavad Gita* está contido como parte da narrativa.

*Dasavatar*, s. XIX, Acuarela e ouro sobre papel. Andhra Pradesh. Os dez avatares principais de Vishnu: dende a esquerda: **Matsya**, o peixe salvador; **Kurma**, a tartaruga celestial; **Varaha**, o xabaril divino; **Narasimha**, o poderoso home-león; **Vamana**, o anano xigante; **Parashurama**, o guerreiro co machado; **Rama**, o príncipe heroico; **Balarama**, o forte arado**; Krishna**, o pastor deus; e **Kalki**, o futuro redentor a cabalo
**Avataras**

Os Avataras poden ser de dous tipos:
***manusíacos*** e ***bodhisátvicos**.*[] Os *manusíacos* considéranse avataras organizadores, exemplo deles son Rómulo e Remo, Moisés, Mahoma, Zoroastro, Manco Kapac. Así estes avatares crean civilizacións que elevan o ser humano. Os *bodhisátvicos*, do sánscrito *satwa* (equilibrio interior) son avatares fundadores de relixións ou camiños espirituais. Exemplo destes son Buda, Xesús, Tunupa ou Lao Tsé.[]

Finalmente poden considerarse os *avatares non encarnados*, seres que coidan e protexen a humanidade.[]

En galego
---------

Na lingua galega, o termo ***avatar*** (en plural "***avatares***") adquiriu o significado de 'fases', 'vicisitudes' ou 'cambios' na vida dunha persoa, tal como se recolle no DRAG. O bUSCatermos tamén recolle o seu significado relativo ao uso nas personificacións ou disfraces.

Uso moderno
-----------

Fóra do contexto relixioso, a palabra *avatar* adoptou un novo significado nas tecnoloxías da información e en Internet, onde se emprega para referirse á representación gráfica dun usuario, xa sexa a través dunha imaxe ou ilustración.

Notas
-----

1. ↑  Klostermaier, Klaus K. (2007). *A survey of Hinduism*. Albany : State University of New York Press. ISBN 978-0-7914-7081-7.
2. ↑  Doniger, Wendy (2009). *The Hindus : an alternative history*. Nova York : Penguin Press. ISBN 978-1-59420-205-6.
3. ↑  "Avatars of Vishnu; Lord Vishnu 10 avtars in Details". *gitainsight.com* (en inglés). Consultado o 2024-04-08.
4. ↑  *The Encyclopedia of Indian Philosophies* (en inglés).
5. ↑  Winternitz, M. (1927). *A History Of Indian Literature,vol.1* (en inglés).
6. ↑  V. S. Sukthankar (1933-01-01). *Prolegomena to the Critical Edition of Adi-parva of Mahabharata*.
7. ↑  "avatar". *Dicionario da Real Academia Galega*. Consultado o 2024-04-11.
8. ↑  "avatar". *aplicacions.usc.es; bUSCatermos*. Consultado o 2024-04-08.
9. ↑  "Criador de Avatar 3D". *IMVU* (en inglés e portugués). Consultado o 2024-04-07.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Avatar Modificar a ligazón no Wikidata*** |

* Trimurti
* Vishnu
* Brahma
* Shiva
* Krishna
* Rama
* Lakshmi
* Encarnación
* Reencarnación
* Representación dixital

|  |  |
| --- | --- |
| Control de autoridades | 
* Wd: Q83090
* AAT: 300264336
* BNCF: 29422
* BNF: 124710793
* BRE: 1797933
* EBID: ID
* JSTOR: avatars
* LCCN: sh85010505
* MAG: 2777365542
* NKC: ph316279
* Orthodox Encyclopedia: 62558
* Treccani: avatara

 |